RESOLUCIÓN DA CONCELLEIRA DA AREA DE PROMOCIÓN DA IGUALDADE, DO BENESTAR, DA SAÚDE E DA ECONOMÍA POLA QUE SE ACORDA DEIXAR SEN EFECTO A RESOLUCIÓN DO 19.09.2023, QUE ACORDABA O TRASLADO DO MERCADO DE VENDA AMBULANTE Á AVENIDA DE BOS AIRES
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/10/2023)

En data 13/10/2023 a concelleira da Area de Promoción da Igualdade, do Benestar da Saúde e da Economía ditou resolución pola que se acorda deixar sen efecto resolución do 19.09.2023 pola que se acordaba o traslado do mercado de venda ambulante á avenida de Bos Aires a partir do 30.09.2023, trasladando o mercado a súa situación orixinal, na rúa Rafael Areses, a partir do 14 de outubro de 2023. O texto da resolución sinalada é o que se transcribe a continuación: Por resolución do 14/04/2023 acordouse trasladar, a partir do sábado día 22 de abril de 2023 e de xeito provisional, a ubicación do mercado de venda ambulante que se celebraba os sábados na rúa Rafael Areses á Alameda de Pontevedra, durante o tempo que resultase necesario. Dito traslado fundamentouse en razóns de interese público como o desenvolvemento das obras do primeiro parque de xogos de auga do municipio, nunha parcela que discorre polo paseo de Rafael Areses así como na continua demanda de traslado por parte dos profesionais do sector, ao outro lado do río, nun emprazamento mais céntrico. Realizado un estudo sobre cal debería ser o emprazamento máis apropiado ou idóneo do mercado de venda ambulante, no que se analizaron e compararon distintas alternativas, concluíuse que o emprazamento máis apropiado para celebrar o mercado de venda ambulante dos sábados era a Avenida de Bos Aires e, en particular a zona fronte ao Mercado Municipal no tramo comprendido entre a Ponte do Burgo e a Ponte de Santiago, para favorecer as sinerxias comerciais e económicas entre o mercado municipal e o mercado de venda ambulante. En base ao exposto, por resolución do 19.09.2023, se acorda trasladar a partir do 30 de setembro de 2023, o mercado de venda ambulante da rúa Rafael Areses á Avenida de Bos Aires, fronte ao Mercado Municipal no tramo comprendido entre a Ponte do Burgo e a Ponte de Santiago. Dende o 22.07.2023, data na que debería terse iniciado a montaxe do mercado de venda ambulante na rúa Rafael Areses, os ambulantes deciden non montar os seus postos. Durante este tempo o concello tense reunido en varias ocasións cos representantes do colectivo devendedores que manifestan que non queren montar na avenida de Bos Aires polo que se acorda volver ao emprazamento previsto na ordenanza reguladora. O estudo sinalado, foille facilitado aos distintos actores que interveñen na venda ambulante, especialmente á Asociación de vendedores ambulantes e, incluso explicouse de forma verbal aos mesmo. Pois ben, no citado estudo, tendo en conta os factores analizados no mesmo así como os distintos emprazamentos analizados, considerouse que o emprazamento máis adecuado para celebrar o mercado referido é na Avenida de Bos Aires e, en particular a zona seguinte, fronte ao Mercado Municipal no tramo comprendido entre a Ponte do Burgo e a Ponte de Santiago. En consecuencia, se o interese xeral ou público, polos motivos do sinalado estudo, que se asumen e serven de fundamento a presente resolución, determinan que o emprazamento máis adecuado é o sinalado, o citado mercado debe trasladarse ao mesmo. Neste senso, debe terse en conta que o artigo 4 da vixente Ordenanza municipal reguladora da venda ambulante no municipio de Pontevedra (publicada no Boletín Oficial da Provincia do 11 de febreiro de 1997), permiten trasladar o lugar onde se desenvolve ao mercado de venda ambulante, por razóns de interese xeral. Pois ben, concorren as citadas razóns de interese xeral expresadas no mencionado estudo, para trasladar o mercado sinalado, co cal o procedente é trasladar este ao lugar indicado anteriormente por razóns de interese xeral. Por outro lado, para garantir o coñecemento dos cambios sinalados, considerase que se debe proceder a publicar o contido desta resolución no Boletín Oficial da Provincia, na sede electrónica do Concello de Pontevedra así como na taboleiro de anuncios do Concello. A competencia para adoptar os acordos sinalados, debe considerarse que é de Alcaldía de conformidade cos artigos 4 e 5 da Ordenanza municipal reguladora da venda ambulante no municipio de Pontevedra e da competencia residual que se lle atribúe a esta no artigo 124.4. ñ) da Lei 7/1985, reguladora de bases de réxime local, se ben este órgano delegou as súas competencias en materia de mercadillos de venda ambulante na Concellería da área de Promoción da Igualdade, do Benestar, da Saúde e da Economía, en virtude de Decreto de Alcaldía ditado o día 17.06.2023. A vista do exposto, e polos motivos e fundamentos expostos, no exercicio das atribucións delegadas pola Alcaldía mediante Decreto do 17.06.2023, 1.— Deixar sen efecto resolución do 19.09.2023 pola que se acordaba trasladar a partir do 30 de setembro de 2023, o mercado de venda ambulante que tiña como ubicación asignada e se desenvolvía na rúa Rafael Areses a Avenida de Bos Aires, fronte ao Mercado Municipal no tramo comprendido entre a Ponte do Burgo e a Ponte de Santiago.2.— Trasladar o mercado de venda ambulante, a partir do sábado día 14 de outubro de 2023, a súa ubicación orixinaria na rúa Rafael Areses, que é a ubicación establecida na ordenanza reguladora da venda ambulante do concello de Pontevedra.3.— Notificar a presente Resolución a todos os interesados así como a Policía Local e a empresa concesionaria do servizo de limpeza.4.— Publicar o contido desta resolución no Boletín Oficial da Provincia, na sede electrónica do Concello de Pontevedra así como na taboleiro de anuncios do Concello En Pontevedra, na data que consta na sinatura electrónica.